Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 70/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2002/C 42/02)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS/41/2001

Κράτος μέλος: Ηνωμένο Βασίλειο

Περιφέρεια: Σκωτία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς για την πραγματοποίηση επιδείξεων σε θέματα ενέργειας - Σκωτία (Scottish Energy Demonstration Scheme)

Νομική βάση: Section 5(1) of the Science and Technology Act 1965

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Ο ανώτατος ετήσιος προϋπολογισμός για την περίοδο 2001-2006 δεν πρέπει να υπερβαίνει 1000000 GBP

Μέγιστη ένταση ενίσχυσης: Τα επίπεδα ενίσχυσης θα υπολογίζονται στο ακαθάριστο ποσό, μεμονωμένα με βάση τις ιδιαιτερότητες του κάθε σχεδίου και θα μετατρέπονται σε καθαρό ισοδύναμο επιδότησης (ΚΙΕ) προκειμένου να εξασφαλισθεί ότι δεν υπερβαίνουν τα παρακάτω επίπεδα ΚΙΕ ή ΚΙΕ και ακαθάριστου ποσού. Τα προτεινόμενα επίπεδα ενίσχυσης θα προσαρμόζονται, κατόπιν, εάν είναι απαραίτητο ούτως ώστε να συμμορφώνονται στα ανώτατα επίπεδα ενίσχυσης που ορίζονται παρακάτω [ορισμοί του κανονισμού (ΕΚ) αριθ. 70/2001]:

Πίνακας 1

Επενδύσεις και ανώτατη ένταση ενίσχυσης

>ΘΕΣΗ ΠΙΝΑΚΑ>

Παρατηρήσεις:

1. Πρόκειται για ανώτατα όρια που ισούνται με το ανώτατο όριο ΚΙΕ και την προσαύξηση ΜΜΕ σύμφωνα με τον χάρτη ΑΑ που εγκρίθηκε τον Ιούλιο του 2000 για το Ηνωμένο Βασίλειο. Τα πραγματικά επίπεδα ενίσχυσης περιορίζονται στο ελάχιστο ποσό που είναι απαραίτητο για την υλοποίηση του σχεδίου βάσει ενός βιώσιμου τριετούς επιχειρηματικού προγράμματος

2. Η ΚΙΕ θα υπολογίζεται για λόγους ελέγχου με ηλεκτρονικό υπολογιστή για κάθε επενδυτικό σχέδιο με βάση τις διαδικασίες του παραρτήματος των κατευθυντήριων γραμμών για τις εθνικές περιφερειακές ενισχύσεις (ΕΕ C 74 της 10.3.1998).

3. Τα εν λόγω ανώτατα όρια θα αντικατασταθούν με συγκεκριμένα όρια για ορισμένους τομείς στους οποίους ισχύουν ειδικοί κοινοτικοί κανόνες. Στις αρχές της ισχύος του καθεστώτος οι εν λόγω τομείς ήταν: ναυπηγία, άνθρακας, χάλυβας, συνθετικές ίνες, αυτοκινητοβιομηχανία και μεταφορές

Βασική προϋπόθεση για τη χορήγηση ενίσχυσης βάσει του παρόντος καθεστώτος είναι να μείνει η επένδυση στις ορεινές και νησιωτικές περιοχές της Σκωτίας τουλάχιστον επί μία πενταετία

Τα ανώτατα όρια του πίνακα 1 ισχύουν όσον αφορά την ένταση της ενίσχυσης είτε ως ποσοστό των επιλέξιμων δαπανών της επένδυσης είτε ως ποσοστό του κόστους της απασχόλησης που δημιουργείται χάρη στην πραγματοποίηση επενδύσεων είτε ως συνδυασμός των δύο αυτών πτυχών, υπό τον όρο ότι η ενίσχυση δεν υπερβαίνει το χαμηλότερο από τα δύο ποσά

ΕΠΙΣΧΥΣΗ ΓΙΑ ΥΠΗΡΕΣΙΕΣ ΣΥΜΒΟΥΛΩΝ

Ανώτατη ένταση ενίσχυσης 50 % ακαθάριστο επί των επιλέξιμων δαπανών.

Επιλέξιμες δαπάνες:

- Εξωτερικοί εμπειρογνώμονες. Οι δραστηριότητες για τις οποίες προσλαμβάνονται οι σύμβουλοι θα πρέπει να συμβάλουν στην ανάπτυξη συγκεκριμένων επιχειρηματικών δραστηριοτήτων και να μην συνιστούν διαρκή ή περιοδική δραστηριότητα, ούτε να συνδέονται με τις συνήθεις λειτουργικές δαπάνες της επιχείρησης, π.χ. διοίκηση, έλεγχος, φοροτεχνικές υπηρεσίες, τακτικές νομικές υπηρεσίες ή διαφήμιση

- Συμμετοχή για πρώτη φορά σε συγκεκριμένη εμπορική έκθεση ή παρόμοια εκδήλωση. Επιλέξιμες είναι οι δαπάνες που δεν αφορούν κανονικές επιχειρηματικές δραστηριότητες και συγκεκριμένα εκείνες που συνδέονται με τη μίσθωση περιπτέρου ή χώρου, τη διαμόρφωση και τη λειτουργία του

ΑΝΩΤΑΤΟ ΜΕΓΕΘΟΣ ΤΟΥ ΕΠΕΝΔΥΤΙΚΟΥ ΣΧΕΔΙΟΥ ΚΑΙ ΤΗΣ ΕΝΙΣΧΥΣΗΣ

Η χορήγηση μεμονωμένων ενισχύσεων δεν θα επιτρέπεται, βάσει του παρόντος καθεστώτος, στις περιπτώσεις που ισχύει ένα από τα εξής δύο όρια όσον αφορά την επένδυση:

1. Συνολικό κόστος του επενδυτικού σχεδίου είναι τουλάχιστον 25 εκατ. EUR:

- σε περιοχές που είναι επιλέξιμες για περιφερειακές ενισχύσεις βάσει του ισχύοντος χάρτη βρετανικών ενισχυόμενων περιοχών (UK National Assisted Area map) η ακαθάριστη ένταση ενίσχυσης είναι τουλάχιστον 7,5 % για μικρές και 3,75 % για μεσαίου μεγέθους επιχειρήσεις [κοινοτικοί ορισμοί όσον αφορά το μέγεθος των επιχειρήσεων, βάσει του κανονισμού (ΕΚ) αριθ. 70/2001 παράρτημα 1],

- σε περιοχές που είναι επιλέξιμες για περιφερειακές ενισχύσεις η καθαρή ένταση ενίσχυσης είναι τουλάχιστον 50 % του καθαρού ανώτατου ορίου ενίσχυσης σύμφωνα με τα όσα ορίζει ο χάρτης των βρετανικών ενισχυόμενων περιοχών (UK National Assisted areas map) ή

2. Το ακαθάριστο ποσό της ενίσχυσης είναι τουλάχιστον 15 εκατ. EUR

Ημερομηνία εφαρμογής: 31 Μαΐου 2001

Διάρκεια χορήγησης του καθεστώτος ή της μεμονωμένης ενίσχυσης: Λήξη του καθεστώτος: 31 Μαΐου 2006

Στόχος της ενίσχυσης: Το εκτελεστικό της Σκωτίας (Scottish Executive) είναι αποφασισμένο να συνεργασθεί με τον λαό της Σκωτίας για την οικοδόμηση μιας αειφόρου οικονομίας. Προς τούτο, οι υπουργοί του εκτελεστικού της Σκωτίας θέλουν να ενθαρρύνουν τη λήψη μέτρων για την αποτελεσματική χρήση της ενέργειας και καθαρές πηγές ενέργειας στη Σκωτία.

Σκοπός του καθεστώτος είναι η χορήγηση επιδοτήσεων για την ενθάρρυνση της ανάπτυξης, της επίδειξης, της εφαρμογής και της αναπαραγωγής μέτρων εξοικονόμησης ενέργειας και τεχνολογιών ανανεώσιμης ενέργειας στη Σκωτία. Στην περίπτωση των ΜΜΕ τα κεφάλαια θα χρησιμεύσουν για τους δοθεί η δυνατότητα να επενδύσουν στη δημιουργία νέων μονάδων, την επέκταση παλαιών μονάδων ή σε βασικές αλλαγές στην παραγωγική διαδικασία υφιστάμενης μονάδαςμε εξορθολογισμό, διαφοροποίηση ή εκσυγχρονισμό. Ιδιαίτερη σημασία δίνεται στη στήριξη επενδύσεων στον τομέα των ΜΜΕ, δεδομένου ότι συχνά οι εταιρείες αυτές δεν έχουν εύκολη πρόσβαση σε κεφάλαια για την ανάπτυξη καινοτόμων ενεργειακών πρακτικών. Βασικό στοιχείο του καθεστώτος είναι η έμφαση στην προώθηση επενδυτικών σχεδίων με χαρακτήρα επίδειξης. Ως εκ τούτου, όλοι οι αποδέκτες επιδοτήσεων βάσει του καθεστώτος πρέπει να είναι διατεθειμένοι να παράσχουν, σε λογικά πλαίσια, πρόσβαση στα σχέδια τους επί μία τριετία.

Στόχος της πρωτοβουλίας είναι να διευκολυνθεί η πρόσβαση σε καθαρότερη, αποτελεσματική και βιώσιμη παροχή ενέργειας. Παρέχει στις ΜΜΕ, στον δημόσιο καθώς και στον εθελοντικό τομέα την ευκαιρία να εφαρμόσουν βέλτιστες πρακτικές όσον αφορά την εξοικονόμηση ενέργειας και να μειώσουν, με τον τρόπο αυτόν τον περιβαλλοντικό τους αντίκτυπο, να συμβάλλουν στη βελτίωση του περιβάλλοντος, γενικότερα, και να μετριάσουν τον αντίκτυπο των κλιματικών αλλαγών. Η εισαγωγή καθεστώτος του τύπου αυτού θα ενθαρρύνει τις ΜΜΕ και άλλους φορείς να ακολουθήσουν μια βιωσιμότερη προσέγγιση στις δραστηριότητές τους. Το καθεστώς θα τονώσει τις δραστηριότητες των ΜΜΕ, των τοπικών αρχών και των εθελοντικών τομέων, πράγμα το οποίο μπορεί να οδηγήσει στην ανάπτυξη νέων αγορών στις τεχνολογίες χαμηλής κατανάλωσης άνθρακα. Θα ενθαρρύνει επίσης την εξοικονόμηση πόρων σε όλους αυτούς τους τομείς. Θα δοθεί ιδιαίτερη σημασία στη συνεργασία βιομηχανικών και εμπορικών οργανισμών στο πλαίσιο κοινοπραξιών.

Οικείοι οικονομικοί τομείς: Ενισχύσεις μπορούννα χορηγηθούν για όλους τους τομείς της οικονομίας τηρουμένων των εξαιρέσεων του άρθρου 1 του κανονισμού (ΕΚ) αριθ. 70/2001 σχετικά με τα αγαθά, τις εξαγωγικές ενισχύσεις και τις ενισχύσεις για τη χρήση εγχώριων αγαθών που αναφέρονται στο παράρτημα 1 της συνθήκης ΕΚ. Εκτός αυτού, θα ισχύουν όλοι οι ειδικοί περιορισμοί που επιβάλλουν κοινοτικές οδηγίες ή κανονισμοί σε περίπτωση ενίσχυσης των σχετικών τομέων βάσει του παρόντος καθεστώτος.

Το καθεστώς δεν ισχύει όσον αφορά τα εξής:

1. δραστηριότητες οι οποίες σχετίζονται με την παραγωγή, τη μεταποίηση και την εμπορία των προϊόντων που παρατίθενται στο παράρτημα I της συνθήκης,

2. ενισχύσεις που συνδέονται μα δραστηριότητες του εξαγωγικού κλάδου, δηλαδή ενισχύσεις που συνδέονται άμεσα με τις εξαγόμενες ποσότητες, με τη συγκρότηση και λειτουργία δικτύου διανομής ή με άλλες τρέχουσες δαπάνες οι οποίες σχετίζονται με εξαγωγική δραστηριότητα,

3. ενισχύσεις χορηγούμενες υπό τον όρο της χρήσης εγχώριων αντί των εισαγόμενων αγαθών.

Επωνυμία και διεύθυνση της επιδοτούσας αρχής: Scottish Executive ( Scottish Energy Efficiency Office ) 2nd floor

Meridian Court

5 Cadogan Street

Glasgow G2 6AT United Kingdom

Άλλες πληροφορίες: Το παρόν καθεστώς θα εφαρμοσθεί βάσει του κανονισμού (ΕΚ) αριθ. 70/2001 της 12ης Ιανουαρίου 2001

Υπεύθυνος επαφών: Allan Mackie Scottish Energy Efficiency Office 2nd floor

Meridian Court

5 Cadogan Street

Glasgow G2 6AT United Kingdom Τηλ. (44-141) 242 58 14 Φαξ (44-141) 242 58 08 E-Mail: allan.mackie@scotland.gsi.gov.uk